title: Isla d'Eivissa
text: Eivissa (en castellano Ibiza) ye a más gran d'es Islas Pitiusas y a más occidental d'as islas de l'archipielago Balear, a lo centro-ueste d'a Mediterrania occidental. Con una longaria de costa de 210 km, en a quala s'alternan chicotas calas d'arena, as distancias maximas d'a isla son de 41 kilometros de norte a sud e de 15 kilometros d'este a ueste, y tien una morfolochía muit irregular, formata por una gran cantidat de chicotas montanyas, d'as qualas amás alta ye Sa Talaia –en o municipio de Sant Josep de sa Talaia– con 475 metros d'altaria. Con un alto grado d'urbanización (á sobén incontrolata), conserva bellas zonas de gran valor natural como son o Parque Natural de ses Salines, Cala d'Hort u os auguamols de ses Feixes. A suya economia pende mayoritariament d'os ingresos d'o sector turistico, l'actividat d'o qualo ye centrata en a temporada de verano. A isla se divide tradicionalment en Vila (nombre tradicional d'a ciudat) y Fora Vila, d'a mesma traza que Mallorca se divide en Ciutat y Part Forana.
  
  En 1999 fue nombrata Patrimonio d'a Humanidat por a UNESCO. Fa parte d'a Organización d'as Ciudatz d'o Patrimonio d'a Humanidat.
  
  Vida nocturna 
  Ibiza ye considerada un destín turistico muit popular, especialment por a suya vida nocturna, centrada en dos zonas, por un costau en a ciudat d'Ibiza y por l'atro en Sant Antón Abat. Tien muitos clubs y discotecas muit conoixius. Entre o verano, muitos d'os millors productors y DJs de mosica acuden a treballar ta Ibiza, tenendo una nueit d'a semana adedicada a ells en bell club. Muitos d'istes Djs fan servir Ibiza como plataforma de presentación de nuevas cantas y temas de mosica house, trance y techno. O tiempo de fiestas tradicionalment prencipia en chunyo con as fiestas d'obridura y remata en octubre con as fiestas de clausura.
  
  O Consello Insular d'Ibiza ye mirando de promocionar una mena de turismo mas tranquilo y familiar, o qual inclui l'aprebación de normas que obligan a os clubs a zarrar a las 6.00 d'o maitín como tarde y mirando que totz os nuevos hotels sían de 5 estrelas.
  
  Referencias
  
  Islas d'as Islas Balears
  Patrimonio d'a Humanidat en Espanya